kardosdrur/scandi-wiki huggingface dataset:
Fløj

Begrebet fløj kan have flere betydninger:

 Datidsformen for at flyve.
 En inddeling af en opstillet række mennesker, ofte brugt om militær hærinddeling.
 En inddeling af det politiske spektrum. Se politisk fløj.
 En del af en bygning, sammenligneligt med en længe som i en tre-længet gård.
 En vimpel, et mærke eller metalplade som drejer for vinden, ligesom en vejrhane.
 En vindpose, der benyttes til at måle vindstyrke og -retning.
 En fuglevinge.
 Den sammenklappelige del af et sammenklappeligt bord. Se bordfløj.
 En anatomisk del af næsen (næsefløj).
 Forstærkningen på en geværkolbe til anlæg for kinden, også kaldet en kindfløj.
 En position i sportsgrene, fx fodbold og hockey.
 Fløj (Farstrup Sogn) – en bebyggelse i Farstrup Sogn, Aalborg Kommune
Marcel Desailly

Marcel Desailly (født 7. september 1968) er en ghanesiskfødt, fransk tidligere fodboldspiller, der i perioden 1993-2004 spillede ikke færre end 116 landskampe og scorede 3 mål. På klubplan var han frem til 1993 knyttet til flere franske klubber, men har herefter spillet i italienske AC Milan (1993-1998), Chelsea F.C. (1998-2004) samt i to klubber i Qatar. Han sluttede karrieren i 2005. Han er gift og har et barn.

Eksterne henvisninger 

 

Fodboldspillere fra Frankrig
Verdensmestre i fodbold
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Ligsyn

Et ligsyn er en undersøgelse af en afdød før udstedelse af en dødsattest. Det bliver foretaget for at sikre, at skindøde ikke begraves, for at opdage eventuelle forbrydelser, med henblik på statistisk registrering, og for at konstatere eventuel epidemisk sygdom.

Almindeligt ligsyn foretages i Danmark af en læge eller i sjældne tilfælde af to ligsynsmænd. Et såkaldt medicolegalt ligsyn foretaget af politimesteren og embedslægen og anvendes i tilfælde, hvor det offentlige har indledt undersøgelse i anledning af dødsfaldet.

Ligsynsloven og frygten for at blive levende begravet 
Frygten for at blive levende begravet, selv om man kun var "skindød",  var i 1700- og 1800-tallet så udbredt, at kgl. forordning af 1832 fastslog, at dødsfald altid skulle attesteres af en læge. Var man i tvivl, om personen nu vitterlig var død, var det tilladt at skære hans/hendes håndled over. Dette blev gjort efter B.S. Ingemanns død, da man ville sikre sig mod en fejltagelse.

Også H.C. Andersen, Alfred Nobel og komponisten Chopin frygtede for at blive levende begravet. Omkring 1790 fik grev Ferdinand af Braunschweig konstrueret den første sikkerhedskiste, med vindue til at slippe lys ind, og et rør for lufttilførsel. To nøgler blev syet ind i en lomme i grevens ligskjorte - en til kisten og en til graven, så han selv kunne låse sig ud.  I 1798 havde den tyske præst P.G. Pessler som sikkerhedsforanstaltning foreslået, at alle kister skulle kobles til kirkeklokkerne. En bevægelse i en kiste ville få klokkerne til at kime. Forslaget blev dog vraget med tanke på alle de reb, der skulle trækkes på kryds og tværs over kirkegården. I 1822 lancerede Adolf Gutsmuth en type sikkerhedskiste forsynet med et rør, som stak op af graven, sådan at den skindøde kunne råbe om hjælp, og i påvente af at graves op, få mad og drikke ned gennem røret. Dr. Gutsmuth lod sig flere gange begrave i sin egen opfindelse for at demonstrere, at kisten virkelig fungerede som tænkt. 

Indtil 1977 havde ligsynsloven en sekstimers-regel, med påbud om, at den døde ikke måtte flyttes fra sit dødsleje før minimum seks timer efter dødsøjeblikket, netop for at undgå tilfælde af skindød. Men dette komplicerede muligheden for transplantationer, sådan at man i stedet fik et påbud om ikke at opbevare liget unødigt efter, at der er konstateret sikre dødstegn, dvs stivhed (rigor mortis) og dødspletter (misfarvning). Afdøde opbevares normalt på sygehusets ligstue i fire til otte timer, inden en læge endeligt fastslår døden. I mellemtiden har den døde en klokkestreng forbundet til hånden eller tåen, som sætter en alarm i gang ved bevægelse.

Noter

Se også 
 Obduktion
 Dissektion
 Sektion

Retsvidenskab
Medicolegalt ligsyn

Et medicolegalt ligsyn er det samme som et almindeligt ligsyn, men de tilstedeværende er politimesteren og embedslægen. Det anvendes i tilfælde, hvor det offentlige har indledt en undersøgelse i anledning af dødsfaldet.

Se også 
 Dissektion
 Ligsynsloven
 Obduktion
 Sektion

Retsvidenskab
Didier Deschamps

Didier Deschamps (født 15. oktober 1968) er en tidligere fransk fodboldspiller og nuværende fodboldtræner for Frankrigs fodboldlandshold. 
Han nåede  i perioden 1989-2000 at spille ikke mindre end 103 landskampe med fire scoringer. På klubplan spillede han fra 1989-1994 for en række franske hold, men var engageret hos Juventus fra 1994-1999. Han repræsenterede den engelske klub Chelsea F.C. fra 1999-2000 og det spanske hold Valencia CF fra 2000-2001. Deschamps er den blot tredje træner i historien, der har vundet VM som både spiller og træner. Derudover har Deschamps som den første nogensinde både stået i en VM-, EM-, og Champions League-finale som både spiller og træner.

Han var cheftræner for det franske hold Monaco FC fra 2001 til september 2005 hvor han stoppede på grund af en dårlig start på sæsonen og uoverensstemmelser med klubbens præsident.

I juni 2006 overtog Didier Deschamps trænersædet i Juventus. Deschamps lignede en mand der havde alt under kontrol i Juventus, hvilket blev understreget den 19. maj 2007 hvor Deschamps og Juventus med en 5-1 sejr over Arezzo fik Juventus tilbage i den bedste italienske række Serie A. Blot en uge efter at Deschamps havde rykket op med Juventus valgte Deschamps dog at stoppe i Juventus. Rygterne gik på at han også i Juventus kom i uoverensstemmelser med klubbens ledelse, hvilket klubben dog selv har afvist.

Der skulle gå to år før Deschamps igen var at finde på en trænerbænk. Deschamps blev i maj 2009 udnævnt som cheftræner for Marseille. Deschamps blev enige med Marseille om at forlade klubben 2. juli 2012 efter en dårlig sæson hvor klubben endte på en skuffende 10. plads i ligaen.

Ugen efter Deschamps havde forladt Marseille blev han præsenteret som ny landstræner for Frankrig. En stilling han stadig bestrider i dag. Deschamps var træner for det franske landshold, da franskmændene genvandt VM-titlen i 2018.

Referencer

Eksterne henvisninger 
 

Fodboldspillere fra Frankrig
Fodboldtrænere fra Frankrig
Fodboldspillere fra Juventus F.C.
Fodboldspillere fra Girondins Bordeaux
Fodboldspillere fra FC Nantes
Fodboldspillere fra Olympique Marseille
Fodboldspillere fra Chelsea F.C.
Fodboldspillere fra Valencia CF
Verdensmestre i fodbold
Trænere for Frankrigs fodboldlandshold
Deltagere ved det europæiske mesterskab i fodbold 1992
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Personer fra Bayonne
Lasse

Lasse er et drengenavn, opstået som svensk kælenavn til Lars. Pr. 1. januar 2017 bar 16.432 danskere navnet Lasse.

Kendte personer med navnet
Lasse Budtz, dansk politiker.
Lasse Boesen, dansk håndboldspiller.
Lasse Svan Hansen, dansk håndboldspiller.
Lasse Lunderskov, dansk musiker og skuespiller.
Lasse Spang Olsen, dansk stuntman og filminstruktør.
Lasse Rimmer, dansk tv-vært og standup-komiker.

Navnet anvendt i fiktion
I romanen Pelle Erobreren af Martin Andersen Nexø er Lasse navnet på Pelles far.
Lasse er en af børnene fra Bulderby-bøgerne af Astrid Lindgren.
Verden er så stor, så stor med næste linje Lasse, Lasse lille er en gammel børnesang.
I filmen Portland af Niels Arden Oplev er Lasse en af de to brødre, der er de centrale figurer.

Noter 

Drengenavne
Game Boy

Game Boy er en håndholdt spillekonsol, som er udviklet og produceret af Nintendo, lanceret i 1989 i Japan og USA, og i 1990 i Europa. Game Boy'en var den første succesfulde håndholdte konsol, og var forløberen/forælderen til alle de senere Game Boy's.

Game Boy'en blev originalt solgt sammen med puslespillet Tetris, da Nintendo mente at et fængende puslespil ville få forbrugernes opmærksomhed, selvom den kun kunne vise monokrom grafik i modsætning til de teknologisk overlegne konkurrenter på det tidspunkt: (Atari Lynx og senere Sega Game Gear).

Bemærkelsesværdige spil 
 Pokémon-serien
 Pokémon Red
 Pokémon Green
 Pokémon Blue
 Pokémon Yellow
 Pokémon Gold
 Pokémon Silver
 Pokémon Crystal
 Pokémon Trading Card Game
 Pokémon Pinball
 Tetris-serien
 Tetris
 Hatris
 Wordtris
 Tetris Attack
 Tetris Plus
 Mario-serien
 Super Mario Land-serien
 Super Mario Land
 Super Mario Land 2: 6 Golden Coins
 Wario Land-serien
 Wario Land: Super Mario Land 3
 Wario Land II
 Wario Land 3
 Super Mario Bros. Deluxe
 Donkey Kong
 Dr. Mario
 Mario's Picross
 The Legend of Zelda-serien
 The Legend of Zelda: Link's Awakening
 The Legend of Zelda: Oracle of Seasons
 The Legend of Zelda: Oracle of Ages

Referencer
Thomas Levin

Thomas Levin (født 19. september 1978 i København) er en dansk skuespiller og dramatiker samt teaterdirektør for Aveny-T fra 2. juni 2022.

Han er søn af direktør Harry Levin og skolechef Marianne Levin, gik på Carolineskolen og er teateruddannet i København og New York (under David Gideon, The William Esper Studio og Martha Graham School) og har optrådt på teater, film og i TV siden 1998, hvor han fik sit gennembrud i Skind på Teater Grob. I 2003 modtog han en Reumert talentpris for sit virke som skuespiller. I 2006 debuterede han som dramatiker med skuespillet Jeg, mig og mit, og siden har han skrevet skuespillene "Labyrinten" 2011 og "Peter og elgen" 2011. For sidstnævnte modtog han en Reumert i 2012 som årets dramatiker. Siden 2005 været kunstnerisk leder af Teater Grob i København i samarbejde med sceneinstruktøren Per Scheel-Krüger.

Hans skuespil findes bevaret i Dramatisk Bibliotek på Det Kongelige Bibliotek.

Privat 
Thomas Levin blev i 2007 gift med skuespillerinden Laura Christensen. I 2009 ventede hun parrets første barn, en søn (født maj 2010). I foråret 2017, offentliggjorde parret, at de ventede deres andet barn. Parrets andet barn, en datter, blev født i juni 2017.

Referencer

Eksterne henvisninger 
 Interview med Thomas Levin hos Goldberg.nu
 

Skuespillere fra Danmark
Dramatikere fra Danmark
Personer fra København
Jøder fra Danmark
Dansksprogede forfattere fra Danmark
Personer i Kraks Blå Bog
Teaterledere fra Danmark
Studenter fra Ordrup Gymnasium
Vestfyns Gymnasium

Vestfyns Gymnasium (forkortet VG) ligger i Glamsbjerg på Vestfyn. Gymnasiet, som blev grundlagt i 1959, var oprindeligt en privatskole. Men nu er VG selvejende under staten. Skolen har pt. omkring 580 elever, fordelt på 21 klasser (2020/201). Gymnasiets første rektor var Poul Hansen. Han blev ved sin død i 1971 afløst af Paul Gerhardt Lange, hvorefter Kaj Nørholm ledede skolen til 2008. I 2006 gav gymnasiet tilladelse til, at handelsskolen og 10. klassecenter blev bygget i tilknytning til gymnasiet. Herefter ledede rektor Ole Toft Hansen. Ole Toft Hansen forestod den delvise nedrivning af den gamle bygning og opførelse af nye bygninger i 2013. I 2021 blev Søren Hjelholt Hansen ansat som rektor. Søren Hjelholt Hansen kom fra stilling som vicerektor og har været ansat på Vestfyns Gymnasium siden 2003.

Rektorer 
 1959 - 1971 Poul Hansen
 1971 - 1993 Paul Gerhardt Lange
 1994 - 2008 Kaj Nørholm
 2008 - 2021 Ole Toft Hansen
 2021 - Søren Hjelholt Hansen

Venskabsgymnasier 
Vestfyns Gymnasium samarbejder med følgende skoler, med bl.a. udveksling og internationale projekter:

 Peder Skrivares Skola i Varberg, Sverige
 Friedrich Schiller Gymnasium i Preetz, Tyskland
 Saint Joseph i Bressuire, Frankrig
 Botany Downs Secondary College, New Zealand
 Alfriston College, New Zealand

Kendte studenter 
 1964: Bjarne Jes Hansen – komponist
 1971: Mogens Lønborg – sundheds- og omsorgsborgmester
 1975: Maria Grønlykke – jurist og forfatterinde
 1975: Nina Smith – professor i nationaløkonomi ved Aarhus Universitet
 1976: Gitte Rabøl – journalist og mediedirektør ved DR
 1976: Kristian Halken – skuespiller
 1977: Rune T. Kidde – forfatter
 1984: Helle Ib – journalist og politisk redaktør
 1991: Søren Riis Paludan - professor i virologi ved Aarhus Universitet

Traditioner på Vestfyns Gymnasium 
 Muljeshow, humoristisk introduktion af 1.g'erne i deres nye rolle på VG – første skoledag.
 Idrætsdag med udklædning og lette fysiske aktiviteter, der styrker elevernes sammenhold på tværs af klasser og årgange – fredag inden efterårsferien.
 Juleafslutning, traditionsrig juletræsdans og musikopvisning.
 Galla: 3.g'erne danser lanciers til årets største begivenhed, hvor venner og forældre er inviterede. 2.g'erne beværter barerne rundt om studiecenteret.
 Elevweekend, fredag efter skoletid til lørdag middag er skolen overtaget af eleverne, hvor de dyrker forskellige aktiviteter inden aftens fest begynder. Arrangementet er uden lærere, og det eneste af sin slags i Danmark.
 Forårskoncert, indslag fra skolens mange musikalske personligheder.
 Kåringer: Det seneste års bemærkelsesværdige personligheder og begivenheder udstilles for øjnene af skolens elever og lærere.
 Translokation, overrækkelse af eksamensbeviser og tale ved rektor.

Litteratur 
 Vestfyns Gymnasium 50 år, jubilæumsskrift, Glamsbjerg, 2009,

Referencer

Eksterne henvisninger 
 Vestfyns Gymnasiums hjemmeside

Gymnasier i Danmark
Bygninger, konstruktioner og anlæg i Assens Kommune
Etableret i 1959
Gys i blomsterbutikken (film fra 1960)

Gys i blomsterbutikken (originaltitel: The Little Shop of Horrors) er en amerikansk film fra 1960, instrueret af Roger Corman.

Filmen handler om den nørdede blomsterbutiksassistent Seymour, der fremavler en blodtørstig, kødædende og snakkende plante. Den hastigt voksende plante skaffer nye kunder til den skrantende butik og giver Seymour uventet prestige, men han får samtidig alvorlige problemer med at skaffe mad til monstret. Blandt de medvirkende ses en meget ung Jack Nicholson og i de andre roller kan nævnes Jonathan Haze, Jackie Joseph og Mel Welles.

Optagelsen af The Little Shop of Horrors er legendarisk, idet stort set hele filmen blev skudt på to dage!

Filmen blev i 1982 til en teatermusical Little Shop of Horrors (dansk titel: Gys i blomsterbutikken) med musik af Alan Menken og tekster af Howard Ashman, der i Danmark bl.a. har været opsat på Betty Nansen Teatret, Odense Teater og i Portalen, Greve Teater- og Musikhus, af Teatret Gorgerne.

Denne musical blev i 1986 filmatiseret under titlen Little Shop of Horrors (dansk titel Gys i blomsterbutikken) med Rick Moranis, Ellen Greene, Steve Martin og Bill Murray, med instruktion af Frank Oz.

Referencer

Eksterne Henvisninger 
 

Amerikanske film fra 1960
Komediefilm fra USA
Ravnen (film)

Ravnen (The Raven) er en amerikansk film fra 1963, instrueret af Roger Corman. Filmen er inspireret af Edgar Allan Poes digt, "Ravnen", fra 1845.

Filmen er en romantisk beretning om magikeren Erasmus Craven (spillet af Vincent Price), der en nat hjemsøges af en ravn, som viser sig at være den forheksede Dr. Bedlo (spillet af Peter Lorre). Ravnen fortæller, at den har observeret Cravens afdøde kone, Lenore, sammen med ærkefjenden Dr. Scarabus (spillet af Boris Karloff). Dr. Bedlo forvandles til menneske igen ved hjælp af en heksebryg bestående af blandt andet flagermuseblod, edderkopper i gelé og en død mands hår, og så går turen ellers til Scarabus' slot for at opspore Lenore. I en mindre rolle ses Jack Nicholson.

Referencer

Eksterne henvisninger 
 

Gyserkomediefilm fra USA
Amerikanske film fra 1963
Fidibus

Fidibus har flere betydninger:

Fidibus (film) – tredje film af Hella Joof
Fidibus (optænding) – emne til optænding
Festlige feriedage

Festlige feriedage (originaltitel Les vacances de M. Hulot) er en fransk film fra 1953.

Monsieur Hulot ankommer til den franske atlanterhavskyst for at holde en uges ferie. Men den lille hyggelige badeby er ikke det fredelige ferieparadis, han forventer. Han havner tværtimod i et uoverskueligt helvede af irriterende børn og ubehagelige voksne. Bedre bliver det ikke, da den velmenende men noget klodsede Monsieur Hulot udløser en række mindre ulykker ved sin blotte tilstedeværelse. Den altoverskyggende hovedrolle varetages af Jacques Tati, der også selv har instrueret. I denne film stifter man for første gang bekendtskab med figuren Hulot.
I andre roller ses Nathalie Pascaud og Micheline Rolla.

Eksterne henvisninger 
 

Film instrueret af Jacques Tati
Franske film fra 1953
Kampeksercits

Kampeksercits er den form for eksercits, man bruger i felten, når der skal ske noget alle skal være med til. F.eks. det man kalder småstyrkers kamp, som bl.a. indebærer:

 Delt stillingsskifte
 Samlet ildoverfald
 Bokse sig frem/tilbage i makkerpar/gruppevis/delingsvis

Militærtaktik
Poul Madsen (journalist)

Poul Seitz-Madsen (født 31. marts 1962) er en dansk journalist og var chefredaktør på Ekstra Bladet i peridoen 2007 - 2021.

Poul Madsen er født og opvokset nær landsbyen Bovlund ved Toftlund i Sønderjylland. Som 13-årig flyttede han med familien til Esbjerg, hvor han tilbragte sin ungdom, til han i 1984 blev optaget på Danmarks Journalisthøjskole i Aarhus, hvorfra han blev uddannet i 1988. Madsen var desuden German Marshall Fellow i USA 1996.

Karriere 
Umiddelbart efter endt uddannelse fik Madsen job som reporter på TV 2 – samme år, som stationen begyndte, nemlig 1988. I 1996 udnævntes han til redaktionschef på hovedredaktionen i Odense. I 1999 blev han chef for TV 2 Nyhedernes Københavns-redaktion, indtil han i 2001 fik posten som journalistisk chefredaktør på Ekstra Bladet, hvor han havde særligt ansvar for udvikling og undersøgende journalistik.

I foråret 2006 besluttede JP/Politikens Hus, der også udgiver Ekstra Bladet, at tage konkurrencen op mod den nye islandske gratisavis Nyhedsavisen. Derfor lancerede man i august 2006 gratisavisen 24timer. Poul Madsen blev tilbudt chefredaktørposten på avisen og tog imod tilbuddet om at sætte sig i chefstolen på den nye avis.
6. september 2007 efterfulgte han Hans Engell på posten som chefredaktør på Ekstra Bladet. I marts 2021 stoppede Poul Madsen med at være chefredaktør.

Poul Madsen har ved flere lejligheder argumenteret for at integration er et fælles ansvar. I 2018 var han sammen med Özlem Cekic på en tur rundt i landet, for debattere integration. Ved folketingsvalget 2019 arrangerede Poul Madsen, Özlem Cekic og iman Naveed Baig en ramadanmiddag, hvor Poul Madsen talte om at der havde været for mange stemmer, som ville splitte danskerne.

Referencer

Eksterne henvisninger

 »Chefredaktør Poul Madsen mener, at man ikke kan krænke nogens ophavsret, før de selv mener den er krænket«  Amino.dk 25. marts 2013.
 

Journalister fra Danmark
Chefredaktører fra Danmark
Ansatte ved TV 2
Journalister ved Ekstra Bladet
Ekstra Bladet
Personer i Kraks Blå Bog
Jernjomfru

En jernjomfru er angiveligt et torturredskab, der ofte forbindes med middelalderen, men som først blev opfundet i det sene 18. århundrede. Jernjomfruen er en kasse eller sarkofag af metal eller træ med pigge eller spyd på indersiden. Jernjomfruen kunne åbnes og den dømte kunne placeres inde i den, så spyddene eller piggene enten gennemborede offeret med det samme, så offeret døde af forblødninger (piggene var placeret således, at ingen vitale organer spydes) eller sikrede at offeret ikke bevægede sig, indtil udmattethed, sult eller tørst slog det ihjel.

Eksemplarer af jernjomfruen blev fremstillet igennem det 19. århundrede med henblik på salg til museer og samlere.
Der er imidlertid intet bevis for at jernjomfruen overhovedet er blevet brugt til tortur og at dette blot er en vandrehistorie, til trods for den typiske afbildning af dette. Det mest sandsynlige er, at jernjomfruen er en samling af artefakter fra det 18. århundrede, som museer har sammensat for dramatisk effekt med hensyn på (kommerciel) udstilling, for at tiltrække kunder.

Jernjomfruen i skønlitteraturen 
Jernjomfruen er tilstede i Edgar Allan Poes Brønden og pendulet fra 1842. Novellen handlede om Inkvisitionens torturmetoder.

Referencer 

Moderne vandrehistorier
Tortur
Sekundærrute 180

Sekundærrute 180 er en rutenummereret kommunevej i Øst- og Kronjylland, Himmerland og Vendsyssel. Ruten går fra Viby Torv i Viby J sydvest for Aarhus via Ring 2 og Randersvej til Randers, Hobro, Aalborg, Nørresundby, Sæby og slutter i Frederikshavn.

Vejens klassificering 
Sekundærrute 180 en kommunevej på hele strækningen.

De offentlige veje inddeles fra 2015 efter vejloven i statsveje og kommuneveje, mens de tidligere blev klassificeret i hovedlandeveje, landeveje og kommuneveje. Betydningen for en vejs klassificering som statsvej eller kommunevej er først og fremmest af administrativ karakter. Statsvejene administreres af Vejdirektoratet, mens kommunevejene administreres af kommunerne. Det er vejmyndighedens ansvar at holde sine offentlige veje i den stand, som trafikkens art og størrelse kræver. Klassifikationen som statsveje og kommuneveje har ikke betydning for Danmarks overordnede rutenummererede vejnet med Europavejsruter, Primærruter eller sekundærruter, der administreres af Vejdirektoratet i samarbejde med kommunerne. Kun veje udlagt som Europavejsruter og Primærruter kan udlægges som hovedveje efter færdselsloven.

Historie 
Sekundærrute 180 følger stort set den gamle hovedvej 10, som var gældende 1937-1955, og hovedvej A10, som var gældende 1955-1982 på strækningen fra Aarhus til Frederikshavn. Den gamle hovedvejsstrækning er siden 1970’erne i etaper blevet afløst af E45 Østjyske Motorvej, Nordjyske Motorvej og Frederikshavnmotorvejen.

Kilder 

180
Sekundærrute 597

Sekundærrute 597 er en rutenummereret landevej i Nordjylland.

Ruten går fra primærrute 40 nord for Aalbæk mod vest til Tversted og slutter ved Europavej E39 vest for Åbyen ved Hirtshals.

Rute 597 er den sekundærrute, der har det højeste nummer, og den er også den nordligste sekundærrute.

Rute 597 har en længde på 25,6 km.

Kilder 

597